alexandrainst/scandi-wiki huggingface dataset:
Eto Ne Ljubov

{{infoboks musikkalbum|
 |tittel=Eto Ne Ljubov
 |format=Studioalbum
 |gruppe=Kino
 |utgjeve=1985
 |innspeling=
 |sjanger=Russisk rock
 |lengd=37:50
 |selskap=Moroz
 |produsent=Aleksej Visjnia
 |kronologi=ja
 | førre=Natsjalnik Kamtsjatki(1984)
 |neste=Notsj(1986)
 }}Eto Ne Ljubov er eit musikkalbum av det russiske bandet Kino frå 1985. Alle songane er skrive av frontfigur Viktor Tsoj. Den sovjetiske regjeringa gav berre stønad til musikkgrupper dei tykte om, og rock vart generelt lite likt. Kino måtte derfor klare seg utan stønad, og vart lite nemnd i massemedia, som i hovudsak var styrt av regjeringa. Derfor slo berre albumet an i undergrunnsrørsla i dåverande Leningrad, sjølv om albumet var meir popprega enn det førre albumet, Natsjalnik Kamtsjatki''. Kino flytta seg litt bort frå mørk postpunk og Joy Division-aktig rock til lettare poprock songar ala The Smiths. Særleg tittelsporet, «Eto Ne Ljubov», og «Ukhodi» er som snytt ut or nasa på Morrissey og Johnny Marr. Andre songar som «Ver Mne» hellar meir i retning mot The Cure, medan «Sasja» er meir 60-talsinspirert med sitt baklengskomp.

Innhald 
 «Это не Любовь» (Eto Ne Ljubov — Dette er ikkje kjærleik)
 «Весна» (Vesna — Vår)
 «Уходи» (Ukhodi — Gå vekk!)
 «Город» (Gorod — By)
 «Это - Любовь» (Eto - Ljubov — Dette er kjærleik)
 «Ты Выглядишь так Несовременно» (Ty Vygljadisj tak Nesovremenno — Du ser så umoderne ut)
 «Я Обьявляю свой Дом...» (Ja Objavljaju svoj Dom... — Eg erklærar heimen min...)
 «Саша» (Sasja)
 «Верь Мне» (Ver Mne —Tru meg)
 «Дети Проходных Дворов» (Deti Prokhodnykh Dvorov — Barn av dei opne bakgardane)
 «Музыка Волн» (Muzyka Voln — Musikk frå bølgjene)

Medverkande 
 Viktor Tsoj - Vokal og gitar
 Jurij Kasparjan - Gitar
 Aleksandr Titov - Bassgitar
 Georgij Gurjanov - Trommer

Musikkalbum frå 1985
Kino-album
Notsj

Notsj er eit album av det russiske rockebandet Kino frå 1986. Etter at rock meir eller mindre var forbode i Sovjetunionen, endra det heile seg då Gorbatsjov kom til makta og introduserte Glasnost og Perestrojka. Det vart ikkje lenger lagt band på rockegrupper, og dei fekk lov til verte skrivne om i media og vist på fjernsyn. Dette nytte Kino godt av, og Notsj vart det første albumet som nådde ut til dei store massane, særleg etter at Viktor Tsoj, frontmann i Kino, framførte songen «Khotsju Peremen» (Eg vil ha endringar) på fjernsyn i 1986. Denne songen er derimot ikkje med på dette albumet, men kom med på filmmusikken til filmen ASSA i 1987. 

Etter det meir popprega Eto Ne Ljubov frå året før tok Kino her eit steg tilbake til meir postpunk-prega musikk, og er innom stilartane til både The Cure (t.d. «Filmy») og Talking Heads (t.d. «Tanets» og «Zvezdy Ostanutsia Zdes»)

Seks av songane på albumet kom med på samlealbumet Red Wave: 4 Underground Bands from the USSR i USA i 1986.

Innhald 
 «Видели Ночь» (Videli Notsj — Me har sett natta)
 «Фильмы» (Filmy — Filmar)
 «Твой Номер» (Tvoj Nomer — Telefonen din)
 «Танец» (Tanets — Dans)
 «Ночь» (Notsj — Natt)
 «Последний Герой» (Poslednij Geroj — Den siste helten)
 «Жизнь в Стеклах» (Zjizn v Steklakh — Livet i eit vindauge)
 «Мама Анархия» (Mama Anarkhija — Mor Anarki)
 «Звезды Останутся Здесь» (Zvezdy Ostanutsia Zdes — Stjernene vert verande her)
 «Игра» (Igra — Eit spel)
 «Мы Хотим Танцевать» (My Khotim Tantsevat — Me vil danse)

Medverkande 

 Viktor Tsoj - Vokal og gitar. 
 Jurij Kasparjan - Sologitar og korist 
 Aleksandr Titov - Bassgitar
 Georgij Gurjanov - Trommer og korist
 Igor Butman - Saksofon
 «The Young Brothers» - Korist
 Andrej Tropillo - Fløyte og korist

Musikkalbum frå 1986
Kino-album
Birmingham i Alabama

Birmingham er den største byen i den amerikanske delstaten Alabama og hovudsetet for fylket Jefferson County. Delar av byen ligg i fylket Shelby County sør for Jefferson. I følgje folketeljinga i 2010 er det 212 237 innbyggjarar i Birmingham, men med forstader er folketalet 1 170 012. Byen ligg litt nord for sentrum av Alabama.

Birmingham vart grunnlagd som ein industriby i 1871, etter den amerikanske borgarkrigen. Byen blomstra gjennom hundreårsskiftet, noko som gav han klengenamnet «Magic City» (den magiske byen). 

Som ein storby i det sterkt rasesegregerte Alabama, var Birmingham prega av rasekampane gjennom 1960-talet. I 1963 vart tre afro-amerikanske jenter drepne av ei bombe, plassert der av Ku Klux Klan, ved ei baptistkyrkje.

Etter kvart har byen fått ein variert økonomi med både industri og tenestenæring. Sjølv om industrien framleis er viktig, er Birmingham òg eit senter for bankar og trykkeri, og det føregår òg viktig medisinsk forsking der.

Folk frå Birmingham
Julia Tutwiler (1841–1916), forkjempar for fengsels- og utdanningsreform
Betty Lou Gerson (1914–1999), skodespelar, voks opp i Birmingham
 Herman Poole Blount (1914–1993), musikar kjend som Sun Ra
Mary Anderson (1918–2014), skodespelar
 Odetta Holmes (1930–2008), songar kjend som Odetta
Sonia Sanchez (f. 1934), forfattar og professor
Angela Davis (f. 1944), aktivist og forfattar
Emmylou Harris (f. 1947), songar, musikar
 Condoleezza Rice (f. 1954), utanriksminister, diplomat og professor
 Kerry James Marshall (f. 1955), kunstmålar

Kjelder

Delar av denne artikkelen bygger på «List of people from Birmingham, Alabama» frå ,  den 6. juni 2020.  
 

Byar i Alabama
Busetnader grunnlagde i 1871
Gruppa Krovi

Gruppa Krovi ( eller Blodtype) er eit album av det russiske rockebandet Kino frå 1988. Dette var albumet som for alvor sette Kino og frontfiguren Viktor Tsoj på kartet i russisk rock- og musikkhistorie. Med fengande rockemusikk ala The Smiths og The Cure, og politiske tekstar retta mot den unge generasjonen i Sovjetunionen vart Kino ekstremt populære i heimlandet. Tsoj bad ungdommen ta kontroll og gjere endringar i landet. Nokre av songane diskuterte sosiale problem som lamma nasjonen. Den enorme populariteten vart kalla «Kinomania», og Kino vart det mest populære bandet Sovjetunionen og Russland har sett til no. Noko av årsaka var den jordnære haldinga til bandet. Tsoj hadde framleis den gamle jobben sin i fyrrommet i bygget der han budde, og bandet tente aldri pengar på verken dette eller andre plater fordi dei gav vekk platene gratis. 

Dette var òg det første Kino-albumet som vart spelt inn i eit nasjonalt studio, og hadde betre lydkvalitet og produksjon enn dei føregåande albuma.

Innhald 
 «Группа крови» (Gruppa Krovi — Blodtype) – 4:45
 «Закрой за мной дверь, я ухожу» (Zakroj za mnoj dver, ja ukhozju — Lukk døra, eg drar) – 4:15
 «Война» (Vojna — Krig) – 4:04
 «Спокойная ночь» (Spokojnaja Notsj — God natt) – 6:07
 «Мама, мы все сошли с ума» (Mama, my vse sosjli s uma — Mor, me har alle blitt gale) – 4:06
 «Бошетунмай» (Bosjetunmaj) – 4:09
 «В наших глазах» (V nasjikh glasakh — I augene våre) – 3:34
 «Попробуй спеть вместе со мной» (Poprobuj spet vmeste so mnoj — Prøv og syng i lag med meg) – 4:35
 «Прохожий» (Prokhozjij — Forbipasserande) – 3:39
 «Дальше действовать будем мы» (Dalsje dejstvovat budem my — No er det vår jobb) – 3:55
 «Легенда» (Legenda - Legende) – 4:10

Medverkande 
 Viktor Tsoj — Gitar og vokal
 Igor Tikhomirov — Bassgitar
 Georgij Gurjanov - Trommer og korist 
 Jurij Kasparjan — Gitar og korist

 Andrej Sigle — Tangentinstrument
 I. Veritsev — Støy

Musikkalbum frå 1988
Kino-album
Anker Jørgensen

Anker Jørgensen () var ein dansk sosialdemokratisk politikar og fagforeiningsleiar. Han var tidlegare statsminister for partiet Socialdemokraterne. I dette partiet var han òg leiar i perioden 1972 til 1987.

Prisar 
 1970 PH-prisen
 1974 Dansk Kvindesamfunds Mathildepris
 1991 Drassows Legat
 1993 Jytte-prisen
 1994 LO’s kulturpris

Bibliografi 
 Fra mine dagbøger. 3 bind. Fremad, 1989-1990. ISBN 87-557-1543-5 og ISBN 87-557-1544-3
 1972-1975: Bølgegang
 1975-1977: I smult vande
 1978-1982: Brændingen
 Fra Christianshavn til Christiansborg: erindringer 1922-1972 / Anker Jørgensen, Fremad, 1994. ISBN 87-557-1832-9

Bakgrunnsstoff 
 Plads til os alle 
 Netleksikon

Danske statsministrar
Danske folketingsrepresentantar
Socialdemokraterne-politikarar
Folk frå København
Zvezda Po Imeni Solntse

Zvezda Po Imeni Solntse ( eller 'Ei stjerne kalla sola') er eit album av det russiske rockebandet Kino frå 1989. Alle songane er skrive av frontfiguren Viktor Tsoj, som på denne tida var ekstremt populær i Sovjetunionen. Tekstane er stort sett personlege og handlar ofte om kampen for tilværet i lag med ein tankefull, trist, einsam og stundom skummel atmosfære. Plateomslaget kan likne på ei teikning av ei sol formørka av månen eller kulehol. 

Musikalsk sett er plata mykje i same stil som det førre albumet, Gruppa Krovi frå året før. Opningssporet «Pesnja bez Slov» sender tankane til The Cure, medan «Patsjka Sigaret» ikkje ligg langt unna noko The The kunne ha laga på same tida.

Innhald 
 «Песня без Слов» (Pesnja bez Slov — 'Ein song utan ord')
 «Звезда по Имени Солнце» (Zvesda po imeni Solntse — 'Ei stjerne kalla sola')
 «Невеселая Песня» (Neveselaja Pesnja — 'Trist song')
 «Сказка» (Skazka — 'Ei soge')
 «Место для Шага Вперëд» (Mesto dlja Sjaga Vperjod — 'Stad for eit steg framover')
 «Пачка Сигарет» (Patsjka Sigaret — 'Sigarettpakke')
 «Стук» (Stuk —'Eit dunk')
 «Печаль» (Petsjal — 'Sorg')
 «Апрель» (Aprel — 'April')

Medverkande 
 Viktor Tsoj — Gitar og vokal
 Igor Tikhomirov — Bassgitar
 Georgij Gurjanov - Trommer og korist 
 Jurij Kasparjan — Gitar og korist

 Andrej Sigle — Tangentinstrument

Musikkalbum frå 1989
Kino-album
Tsjornyj Albom

Tsjornyj Albom ( eller Det svarte albumet) er det siste studioalbumet til den russiske rockegruppa Kino. Kino var på toppen av karrieren sin, og sommaren 1990 spela dei for over 60 000 menneske i Moskva. Like etter drog den særs populære frontmannen Viktor Tsoj til Riga for å spele inn vokalspora til dette albumet. Tsoj skulle køyre heim til Leningrad med vokalteipen for å spele inn resten av plata med resten av bandet då han kolliderte med ein buss og omkom. Bilen vart svært øydelagt, men likevel var vokalteipen like heil. Resten av bandet kunne dermed spele inn resten av albumet, noko dei gjorde for å hylle Tsoj. Albumet vart gjeve ut seinare på året med eit heilt svart omslag og berre namnet Kino i små kvite bokstavar midt på framsida. Plata fekk ikkje noko namn, men på grunn av det svarte omslaget vert plata stort sett berre kalla Tsjornyj Albom, som tyder Det svarte albumet.

Innhald 
 «Кончится лето» (Kontsjitsia Leto — Sommaren er snart over) – 5:55
 «Красно-желтые дни» (Krasno-zjoltyje Dni — Raudgule dagar) – 5:49
 «Нам с тобой» (Nam s toboj — For meg og deg) – 4:49
 «Звезда» (Zvezda — Stjerna) – 4:29
 «Кукушка» (Kukusjka - Koko) – 6:39
 «Когда твоя девушка больна» (Kogda tvoja devusjka bolna — Når jenta di er sjuk) – 4:20
 «Муравейник» (Muravejnik — Maurhaugen) – 5:17
 «Следи за собой» (Sledi za Soboj — Ta vare på deg sjølv) – 4:59

Bonusspor 
 «Сосны на морском берегу» (Sosny na Morskom beregu — Furu ved sjøen) – 5:16
 «Завтра война» (Zavtra Vojna — Krigen er i morgon) – 0:35

Medverkande 
 Viktor Tsoj — Vokal
 Igor Tikhomirov — Bassgitar
 Georgij Gurjanov - Trommer og korist 
 Jurij Kasparjan — Gitar og korist

 Andrej Sigle — Tangentinstrument

Musikkalbum frå 1990
Kino-album
Frostblome

Frostblomar er ein isformasjon der tynne lag av is vert pressa ut frå langstilka planter om hausten eller tidleg om vinteren. Dei tynne islaga vert ofte forma til spesielle mønster som krøller seg saman til kronbladaktige former som gjer at dei liknar blomar.

Frosblomane blir danna når det kjem kuldegrader før bakken er frosen. Når sevja i stilken til plantane frys vil ho utvida seg (slik vatn gjer når det frys), og laga lange, tynne sprekker langs stilken. Vatn blir så trekt ut gjennom desse sprekkene gjennom kapillarkraft, og frys når det kjem i kontakt med lufta. Etterkvart som meir vatn blir pressa gjennom sprekkene dytter det islaga bort frå stilken, og dannar eit tynt «blad».

Galleri

Kjelder

<div class="references-small">
Denne artikkelen bygger på «Frost flower» frå ,  den 1. desember 2019.

Bakgrunnsstoff 
 http://www.watersheds.org/nature/frost.htm
 http://www.its.caltech.edu/~atomic/snowcrystals/frost2/frost2.htm

Is
Vinter
Det brasilianske riksvåpenet

Det brasilianske riksvåpenet vart laga 19. november 1889, 4 dagar etter at
Brasil vart ein republikk.

Riksvåpenet viser eit midtemblem som er omgjeve av kaffi- (på venstre side) og tobakkgreiner (på høgre side). Begge desse plantene er viktige landbruksprodukt i Brasil.

I den blå sirkelen i midten visest Sørkrossen. Rundt ligg ein ring med 27 stjerner som representerer dei 26 statane og det eine føderale distriktet i Brasil.

På det blå bandet står det offisielle namnet til Brasil på den fyrste linja, «República Federativa do Brasil» (Sambandsrepublikken Brasil). På den andre linja står datoen republikken vart skipa, 15. november 1889.

Andre nettstader 
 http://flagspot.net/flags/br.html#coa

Denne artikkelen byggjer på «Coat of arms of Brazil» henta frå Wikipedia på engelsk 4. januar 2007.

Brasil
Brasil
Johan I av Portugal

Johan I av Portugal, kalla «Johan den store», () var konge av Portugal frå 1385. Han var utanomekteskapeleg son av Peter I av Portugal, far til Henrik Sjøfararen.

Portugisiske regentar
Folk frå Lisboa
Klaudios Ptolemaios

Klaudios Ptolemaios (gresk Κλαύδιος Πτολεμαίος, latin Claudius Ptolemaeus; ca. 90-168) var ein gresk astronom, geograf og matematikar frå Alexandria. Han blir rekna som opphavsmannen til det geosentriske verdsbiletet, som var det rådande i Europa fram til 1600-talet.

I sitt store verk Almagest set han fram ein teori om at nattehimmelen utgjer ei perfekt halvkule med jorda i sentrum. Stjernene er festa til ulike sfærar som roterer omkring jorda. Planetane rører seg i sirkelforma baner omkring eit sentrum som i sin tur teiknar ein perfekt sirkel rundt jorda. Han utvikla kompliserte matematiske formlar for å forklare dei observerte planetrørslene sine avvik frå teorien. I følgje Ptolemaios var jorda i ro. Om ho ikkje var det, ville skyar og fuglar forsvinne. 

Ptolemaios gjorde nye utrekningar av avstanden frå jorda til sola og månen. Almagest inneheld og ein stjernekatalog. Mange av dei kjente stjernebileta, som Orion og Løva, har fått namna sine av Ptolemaios. 

Han skreiv eit omfattande verk om geografi - Geografike hyfegesis. Her innfører han meir presise kartprojeksjonar, men karta hans lir av at han opererte med feil mål på jorddiameteren.

Tetrabiblos er eit stort verk om astrologi, og han skreiv og om optikk og musikk. Hans Harmonika er ei av dei viktigaste kjeldene til antikkens musikkteori. Kanon basileion er ein kronologi frå Nabonassar til Antoninus Pius.

Verk 

 Megale syntaxis (ΗμεγάληΣύνταξις, 'Den store avhandlinga'), arabisk Almagest - ca. 140
 Geografike hyfegesis
 Optik
 Analemma
 Harmonika
 Planisphaerium 
 Tetrabiblos
 Kanon basileion
 Kanon neger

Kjelder 
 Wikipedia på riksmål/bokmål den 04.01.2007

Bakgrunnsstoff 

 Engelsk omsetting av Tetrabiblos ved penelope.uchicago.edu
 Engelsk omsetting av Geographia ved penelope.uchicago.edu
 Ptolemy at SkyScript - The Life and Work of Ptolemy
 Alexander Jones, "Ptolemy and his Geography" 
 Ptolemy biography 
 http://wwwuser.gwdg.de/~fhasele/ptolemaeus/index.html 
 http://www.fiks.de/rom/index.htm?rom10.htm 

Tenkjarar frå gresk antikk
Fødde i 90-åra
Døde i 160-åra
Filosofar på 100-talet
Matematikarar frå gresk antikk
Astronomar frå gresk antikk
Astrologar frå gresk antikk
Hellenistiske egyptarar
Egyptiske astronomar
Egyptiske matematikarar
Geografar frå gresk antikk
Couronne

Couronne (frå fransk, uttalt kurån>(g)) eller kurong, er eit brikkespel for to eller fire, med spelebord og køar der det gjeld å få brikkene ned i skåler i bordhjørna. Spelet kjem frå det indiske subkontinentet, der det oppstod som ein variant av biljarden til koloniherrene. Utanfor Noreg finst spelet òg utan køar, og med tyngre «skytebrikke».

Kjelder 

Denne artikkelen bygger på «Carrom» frå ,  den 4. januar 2007.  
 

Brettspel
Franske ord og uttrykk
Mansa

Sjå òg Mansa i Zambia

Mansa er eit mandinkaord som tyder kongane sin konge. Det er spesielt nytta om Keitadynastiet av Mali-riket som dominerte Vest-Afrika i det trettande og fjortande hundreåret. Mansane hadde rett til å dømme og monpolisere handel. 

Sundiata Keita var den legendariske grunnleggaren av dynastiet og den første til å nytte tittelen. Andre viktige mansar var sonen hans Wali Keita, og den mektige Kankan Musa I. Mansa Musa sin kjente hadj definerte ei ny retning for dynastiet. Regentrekka er i hovudsak kjent gjennom den tunisiske historikaren ibn Khaldun sitt verk Berberane si historie

Ufullstendig liste over mansane av Mali 
 Sundiata Keita (1240-1255)
 Wali Keita (1255-1270)
 Ouati Keita (1270-1274)
 Khalifa Keita (1274-1275)
 Abu Bakr (1275-1285)
 Sakura (1285-1300)
 Gao (1300-1305)
 Mohammed ibn Gao (1305-1310)
 Abubakari II (1310-1312)
 Kankan Musa I (1312-1337)
 Maghan (1337-1341)
 Suleyman (1341-1360)
 Kassa (1360)
 Mari Diata II (1360-1374)
 Musa II (1374-1387)
 Magha II (1387-1389)
 Sandaki (1389-1390)
 Mahmud (1390-1400)

Kjelder 
 Wikipedia på engelsk den 04.01.2007

Mali
Kongelege titlar
Afrikansk historie
Robert Fulton

Robert Fulton () var ein USA-amerikansk oppfinnar.

I 1797 i Paris i Frankrike konstruerte han ein u-båt, «Nautilus», og eksperimenterte seinare med dampseglas på Seinen. Fulton reiste attende til USA og i 1807 bygde han den første dampdrivne båten i trafikk («Clermont»). «Clermont» sigla på Hudsonelva mellom New York og Albany.

Kjelder 
 Wikipedia på svensk den 04.01.2007

USA-amerikanske oppfinnarar
Hjuldamparar
Folk frå Pennsylvania
Oddetal og partal

I matematikken er alle heiltal anten odde eller par. 

Eit tal er par (liketal), dersom det er eit mangfald (også kalla eit multiplum) av 2. Alle andre tal er odde (ulike tal).  Døme på partal er −4, 8, 0 og 70. Døme på oddetal er − 5, 1 og 71. Som ein ser er talet 0 eit partal, fordi det er lik med 2 ganga med 0.

Settet av partal tal kan skrivast: 

 Partal = 2Z = {..., −6, −4, −2, 0, 2, 4, 6, ...}.

Settet av oddetal kan visast slik:

 Oddetal = 2Z + 1 = {..., −5, −3, −1, 1, 3, 5, ...}.

Den eigenskapen ved eit tal at det er anten odde- eller partal blir kalla paritet. To tal som har same paritet (dvs. at begge er par eller odde), gjev eit partal som resultat, når ein legg dei saman eller trekker dei frå kvarandre. For at få eit oddetal, skal ein rekne med to tal av ulik paritet.

Når ein gangar eller deler to oddetal, blir resultatet alltid eit oddetal. Derimot vil både to partal og to tal med ulik paritet gje eit partal som resultat.  

Dersom ein førestiller seg at det berre fanst oddetal, ville det ikkje vere råd å trekke tal frå kvarandre eller legge dei saman, for det ville gje eit meiningslaust resultat. Derimot ville det vere mogleg å gange eller dele.

I det titalssystemet, vi normalt nyttar, er eit tal partal eller oddetal avhengig om det siste sifferet i talet er eit oddetal eller eit partal. Dersom det siste sifferet 1, 3, 5, 7 eller 9, er det eit oddetal; i motsett fall er det eit partal.

Talsystem med andre grunntal enn 10 

Regelen om at eit tal er partal dersom det siste sifferet er eit partal gjeld i alle talsystem der grunntalet er eit partal. Tal i det binære talsystemet vere oddetal om det siste sifferet er 1 og partal om det siste sifferet er 0.

Eit tal i et talsystem med eit grunntal som er eit oddetal vil pariteten til eit tal vere avhengig av om summen av siffera i talet (tverrsummen) er eit partal eller eit oddetal.

Kjelde
Wikipedia på dansk den 04.01.2007

Tal
Grunnleggande aritmetikk
Alligatorar

Alligatorar er ei slekt av krypdyr i ordenen krokodiller. Ho omfattar to nolevande artar: Amerikaalligatoren Alligator mississippiensis og den kinesiske alligatoren Alligator sinensis. Sjølve namnet «Alligator» kjem frå ein anglisering av det spanske uttrykket: «El Legarto», «øgla». Dette er misvisande, sidan alligatoren ikkje er i nær slekt med øglene.

Krokodilleordenen
Takson namngjevne av François-Marie Daudin
Romerike

Romerike (norrønt Raumaríki, «raumaranes rike», av raumr: «larm, dunder») er eit område på Austlandet i Viken fylke som omfattar elleve kommunar i området til tidlegare Akershus fylke: Hurdal, Eidsvoll, Nannestad, Nittedal, Gjerdrum, Ullensaker, Nes, Lillestrøm, Lørenskog, Rælingen, Enebakk og Aurskog-Høland.
Dette er eit rikt jordbruksområde. Glomma og Vorma møtest på Romerike og det er store leiravsetingar frå desse og andre elvar.

Øvre Romerike 
Øvre Romerike er den nordlegaste halvparten av distriktet Romerike. Han femner seks kommunar :
 Eidsvoll
 Gjerdrum
 Hurdal
 Nannestad
 Nes
 Ullensaker

Nedre Romerike 
Nedre Romerike er den sørlegaste halvparten av distriktet Romerike. Han femner sju kommunar :
 Aurskog-Høland
 Enebakk
 Fet
 Lørenskog
 Nittedal
 Rælingen
 Sørum
 Skedsmo

Kjelder

Bakgrunnsstoff 
 Romerike Blad
 TVRomerike
 Visit Romerike
 Øvre Romerike Utvikling
 Samarbeidsrådet for Nedre Romerike 

Akershus fylke
Landskap i Noreg
Skurlast

Skurlast er trelast skore direkte av tømmerstokkane med sag, eller framstilt ved kløyving eller ved splitting.

Skurlast vert framstilt på eit sagbruk og skoren i standard dimensjonar, målt i millimeter. Utgangspunktet for standarden er den gamle eininga tomme. Skurlasten kan vere gjennomskåre, det vil seie at plankane eller borda har stokkens opphavlege ytterkantar, eller kan vere skåre skarpkanta.

Alt etter tjukkleik og breidde vert skurlast kategorisert som lekter, rekker, bord, plankar og firkantar.
Mesteparten av skurlasten blir no for tida kløyvd/høvla til stender, bjelkar, kledning, paneler, listverk osb.

I moderne byggjeverksemd blir det stort sett berre nytte justert trelast. Dette er skurlast som etter tørkinga er justert til eksakte mål med ein definert toleranse, og med plane, parallelle flatsider. Justert skurlast har to millimeter mindre mål enn skurlast, og er glatthøvla på tre eller fire sider. Justeringa vert vanlegvis gjort med høvelmaskin, men dette er i og for seg ikkje eit vilkår.

Trelast med høvla glatt overflate, som anten er plan eller forma til forskjellige profilar, blir kalla høvellast.

Treforedling
Skaldyr

Skaldyr er ei nemning brukt om sjømat med skal og omfattar matnyttige krepsdyr og muslingar, til dømes reker, hummer eller blåskjell. Til skaldyr kan ein òg rekna havlevande dyr utan skal, som blekksprut og sjøpølse.

Sjå òg 
 Skalldyrfestivalen

Hav
Sjømat
Brasiltre

Brasiltre (Caesalpinia echinata) er eit tre i erteblomstfamilien. Det fekk namnet sitt av portugisiske oppdagingsreisande i Sør-Amerika. Namnet stammar i følgje Johan Lange frå malayisk der det er ei nemning på ein annan raud tresort, truleg Sappantreet (Caesalpinia sappan) i same slekt. Heimlandet til brasiltreet, Brasil, er oppkalla etter treet. Brasiltre er også kjent som Pau-Brasil eller Pau-de-Pernambuco.

Arten veks aust i Brasil, der det inngår i lauvfellande skogar på sedimentbergartar, ofte som «mata taboleiro» (høgsletteskog). Det er ei høgtliggande form av kystskogen «mata seca», dvs. eit tørt landskap på frittliggande kalk.

Den raude veden til planta har vore brukt som eit etterspurt fargestoff. I dag er arten utryddingstruga.

Kjelder

Bakgrunnsstoff 

 Bilete av brasiltreet  (engelsk tekst)

Erteblomfamilien
Plantar i Brasil